Fiji's Family Network
Ni sa bula na lewe ni soqosoqo.Au via vakaraitaka ga yani e dua na noqu nanuma.E sa oti na macawa ni veivakalotutaki e na noqu koro ni vasu koya au a susu mai kina e na macawa sa oti.Sa qai tukuna mai e dua na vugoqu ni sa tukuni yalo e dua na turaga tavalequ dina dau vunau dede sara e na lotu wesele ni dau vakatevoro.Ka sa mani tukuna mai o koya na yacani ni tamata e a vakamatea ka wili tiko kina na yacai tuakaqu ka qase vei au e a mai kacivi nona bula e na Janueri e na yabaki qo.Au sa cudru vakalevu kau sa nanuma meu yaco ga qo yani I Viti meu sa la'ki tarogi tavalequ mada.Na cava na nomuni nanuma au kerea mo ni soli vakasama mai.
Views: 840
Vinaka na wekaqu.Mo gole i na koro ka drau laki veitalanoa.Tukuna vua ni sega ni rawa ni qarava e rua na turaga.Na tevoro e vaksesei koya tu ga,ka me dua na i vakadinadina ni o koya e veivakamatei.E da na vakasevalaiva na tevoro e na Masu kei na Vosa ni Kalou.Na Kalou duadua ga e na vakatulewa.Loloma ka daru veitaratara.
Vinaka vakalevu na I talatala.
Ni bula saka na wekaqu. Vinaka vakalevu nomuni biuta mai na ulutaga qoka me da vei wasei kina. Noqu nanuma la:
Sa solia ko Jiova, sa kauta tani tale ko Jiova.
Matai, qo ga na vanua me yavutaki kina nomu bula. Nomu cudruvaki tavalemu tiko qori, sa vakaraitaka ni sa rawai Kemuni na meca. Nona cakacaka na vu ni ca, o ya meda veicacati, da veivala, da laba kei na vuqa tale na vei ka ca. Kena i karua, eda sega ni kila na dina ni vaka tevoro. Qo na ka e okati keda kece na i Taukei – sega ni dua na vanua se koro e vo. Na I talanoa ni vakatevoro e sa cawiri tu ga. Io sega vakadua ni dua me vaka dinadina taka. Au sega ni kaya ni sega ni caka tiko, au kaya ga ni sega na kena i vakadinadina. Lomani tavalemu qori. Masulaki koya. Kua ni sevaki koya se via vaqara na sala mo cudruvi koya kina se mani vacuki koya. Baleta kevaka drau na vivala se veisevaki – sa qaqa dina na vuni ca !!.
Isa vinaka sara vakalevu Mr 4664.Au sa vakasamataka tiko meu vosoti koya baleta ni keirau se veiwekani vakadede sara mai.E a tukuni ga mai vei au ni a voleka ni ra buturaki koya e so na wekai tinaqu e na gauna e sa cavuta kina o koya na yacadra na tamata e a vakamatea.Io sa au na vosoti tavalequ tu mada ga qai laiva ga vua na kalou me sauma vua.
Na leqa levu duadua ni vakatevoro, e sega na kena i vakadinadina - me vaka au tukuna tiko. Au dau sevaka saraga me dau tukuni vei au ni a bale e dua na wekaqu ena vuku liga ca. Sa levu na wekaqu era sa leqa qai beitaki kina na vaka tevoro. Na Kalou e sa kauti tuakamu lesu kina vanua ga sa varautaka tu.Kevaka e da sa tukuna ni sa mate e dua e na vuku ni liga ca, o ya eda sa laveta cake na tevoro. Sa qaqa o koya. Io me vaka ga au sa tukuna e liu, Sa solia ko Jiova sa kauta tani tale Ko Jiova. Ni yalo vakacegu ka mo ni kalougata tiko e na siga e dai.
Vinaka Mr 4664.
Ni sa bula vinaka na wekaqu au via vakaraitaka na noqu nanuma ena ulutaga mai cake. Nai tovo ni vakabauta na caka2 buto2 ka warumisa kevaka era vakaitavitaki ira kina na i tala2 ni Lotu, Ni sa vatuoya ena rawa2 sara vua veiira nai vakatutuvakalotu,tala2 ect, era vakaisulu vula2 vutika ni sipi ia e lomadra me vaka na oliva dau kata.ena rawa ni vakayacora na lomadra ni vakarusai kina yago veiira na wekadra voleka dina.Nira lewena tiko nai soqo2 ni lotu era sa wili tu me nona, kara sega ni dua nai sasabai sema kina vua na vuni rarama Dina na Kalou Levu o Jiova kevaka sara eda na masu2 tiko vakagugumatua ena tagutuvi ka sogoti tiko mai nai vadi keina ravu2 ka draki2ta na bula ka yaco sara na gogo ka bata2 mai na bula vakayalo kara vakayaco lomadra oira na qaravi tovo buto2 (witchcraft).Ia na siga ni Lewa (Judgement Day)ena matani Kalou ena tarogi yadudua kina na tamata (tabu yani) ena nodrai tovo vinaka keina ca, ia na Kalou dua2 ga ena Turaga ni Lewa..Meda lotu vakayalo ka vakaiDina vei Jiova, kakua sara ni dua na Kalou tani.Na buto2 ena curu mai kina lomada kevaka e boko na cina se malu2 na rarama ena noda bula vakayalo qo sara ga na gauna ni ravu2 kina na meca ka vakarusa talega, Na masu2 matai ni rarama karua solia na yalomu taucoko vei Jiova,katolu lomani ira na tamata kecega ka dau gugumatua ena caka2 dina ect qoka ena serau me vakana matani siga ena yawa kalia sara mai ka seyavu na buto2.
Vinaka vakalevu Ratu na I vakasala vinaka.
Kerea mo ni na vosoti koya ga. Kerea vua na Kalou me na solia vei kemuni na i vakarau ni yalo ni loloma mo ni na ciqomi koya kina. Na Kalou ga ena qai sauma vua me vaka na nona i valavala. Keda na masulaki keda talega me da na taqomaki ka maroroi mai na vadi ni vuni ca vaka oya.
Dua na bold step e sa cakava oya o koya ni sa vakatusa na veika dau cakava. Ia na tevoro e qai dau cakacaka tale vei keda na rogoca na i tukutuku me vakaleqa na yaloda kei na nona bula. Me da na cati koya kina na wekada.
Ni masulaka me na solia ga na Kalou ka vakarautaka na gauna mo drau na veisotaraki kina ni na vinaka na nomudrau sota ka drau na veilomani vakalevu.... Na Loloma sa ubia na i valavala ca kecega....
Vinaka
Vinaka vakalevu Blackpearl.Io au sa va sara tiko ga qori na noqu nanuma.
Vinaka. Qai vaya ni veisausaumi na Kalou qai na veika e sega ni dau yacova na noda vakasama qai dau yaco.
Na nomuni lomani koya ga na kena vinaka. Turn that negativity into a positivity...Me na vinaka na outcome ni nomuni masu kei na veivosaki. God's time is the best time!
Donu vinaka.Vinaka vakalevu.
eng_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn